To verdener

To verdener (originaltittel: The Shopworn Angel) er en amerikansk romantisk dramafilm fra 1938, regissert av H.C. Potter og produsert av Metro-Goldwyn-Mayer. I hovedrollene spiller Margaret Sullavan, James Stewart og Walter Pidgeon. Filmen handler om en ung, naiv soldat som møter en sofistikert musikalstjerne.

Manus er skrevet av Waldo Pressman Salt og Howard Estabrook, basert på novellen «Pettigrew's Girl» (1918), skrevet av Dana Burnet. Novellen hadde blitt filmatisert to ganger tidligere, som Pettigrew's Girl (1919) og som Syndefull uskyld (1928).

Handling
Daisy Heath, en sofistikert musikalstjerne, møter Bill Pettigrew, en ung og naiv soldat fra Texas. Han er i New York og forbereder seg til han skal sendes til Europa for å delta i første verdenskrig. Bill vil gjerne imponere de andre soldatene og overbeviser Daisy om å late som hun er kjæresten hans. Det ender med at Bill frir til henne. Til tross for at Daisy har et hengivent forhold til sin manager og langvarige kjæreste, Sam Bailey, takker hun ja til frieriet slik at Bill kan reise til Frankrike med et optimistisk syn på fremtiden. Bill ender opp med å bli drept i krigen, og Daisy gjenopptar forholdet til Sam.

Medvirkende
 Margaret Sullavan som Daisy Heath
 James Stewart som menig William «Texas» Pettigrew
 Walter Pidgeon som Sam Bailey
 Hattie McDaniel som Martha, Daisys tjenestepike
 Nat Pendleton som «Dice» Loderhouse Shaughnessy
 Alan Curtis som Thin Lips, Bills venn
 Sam Levene som Leer, Bills venn
 Eleanor Lynn som servitrisen Sally
 Charles D. Brown som teatersjefen «Mac» McGonigle

Referanser

Eksterne lenker
 

Filmer fra 1938
Romantiske dramafilmer fra USA
Filmer basert på bøker
Filmer om første verdenskrig
Sort-hvitt-filmer
Engelskspråklige filmer